Datum: 18. 10. 2019

Spoštovani,

objavljamo odgovore na vprašanja gospodarskih subjektov za javno naročilo št. JHL-17/19 Izvajanje storitev zasebnega varovanja, ki smo jih prejeli preko Portala javnih naročil.

VPRAŠANJE:

Spoštovani, vljudno prosimo za pojasnilo pri predračunu za naročnika ŽALE javno podjetje d.o.o. in sicer postavke priklopa na VNC, kjer navajate količino 96. Glede na število objektov, bi prosili pojasnilo kaj ta količina točno zajema?

ODGOVOR:

Količina, navedena v ponudbenem predračunu zajema priklop na VNC za predvidoma 8 lokacij mesečno, skladno z 1.2. točko tehničnega opisa za naročnika ŽALE.

VPRAŠANJE:

V točki 3.2.3.2. Strokovna (kadrovska) sposobnost, dokumentacije v zvezi z oddajo javnega naročila, naročnik zahteva v točki 3 in 5 potrdila MNZ o številu varnostnega osebja. Ker MNZ takih potrdil ne izvaja več, sprašujemo ali zadošča, da ponudnik predloži lastno izjavo o številu varnostnega osebja.  
Prosimo tudi za potrditev ugotovitve, da je v točki 2 Varnostnik, v zahtevi za najmanj 10 varnostnikov nadzornikov napaka in se zahteva najmanj 10 varnostnikov.

ODGOVOR:

Naročnik spreminja razpisno dokumentacijo na način, da se v zvezi z dokazovanjem izpolnjevanja zahtev naročnika v navedenih točkah razpisne dokumentacije, črta besedilo »s predložitvijo potrdila MNZ o številu varnostnega osebja (Priloga 5)«, ki se nadomesti s predložitvijo lastne izjave, ki mora vsebovati seznam imen in številke službenih izkaznic navedenega varnostnega osebja. Ponudnik navedeno izjavo predloži v Prilogi 5. Gospodarski subjekt tako izkaže izpolnjevanje navedenih pogojev s predložitvijo ESPD obrazca (Priloga 3/1) in s predložitvijo lastne izjave, ki mora vsebovati seznam imen in številke službenih izkaznic navedenega varnostnega osebja (Priloga 5).

Naročnik spreminja 3.2.3.2. točko razpisne dokumentacijo na način, da se v točki 2. Varnostnik, črta beseda »nadzornikov«, ki se po spremembi glasi: »Gospodarski subjekt mora zagotoviti najmanj 10 varnostnikov s pridobljeno nacionalno poklicno kvalifikacijo (NPK) varnostnik/ca, z osnovnim računalniškim znanjem, ki so usposobljeni za delo v računalniških aplikacijah: Word, Excel, Outlook«.

VPRAŠANJE:

Pozdravljeni, naprošamo vas, da preverite navedeno okvirno količino 48 mesecev v ponudbenem predračunu zavihek LPT postavka 3. Tehnično varovanje na vseh lokacijah naročnika - mesečni pavšal za posamezno lokacijo v znesku 864,00. Prosimo preverite navedeno količino 864,00 oziroma nam posredujte obrazložitev.

ODGOVOR:

Pri navedbi količine v postavki 3 ponudbenega predračuna v zavihku LPT je prišlo do napake. Pravilna količina v navedeni postavki se glasi 1680. Poleg tega naročnik v zavihku LPT črta postavko 17 in 18 ponudbenega predračuna. Naročnik na svoji spletni strani objavlja spremenjen ponudbeni predračun v zavihku LPT, v skladu z navedenimi spremembami.

Ponudniki morajo oddati ponudbo na spremenjenem ponudbenem predračunu z dne 18. 10. 2019.

VPRAŠANJE:

Pozdravljeni, v zvezi s točko 5. pod rubriko 3.2.3.2 strokovna (kadrovska) sposobnost nas zanima, ali mora v skupni ponudbi vsak posamezni gospodarski subjekt izpolnjevati pogoj zagotavljanja 8 varnostnih tehnikov ali se ta pogoj izpolnjuje kumulativno, torej z ostalimi partnerji v skupni ponudbi?

ODGOVOR:

Gospodarski subjekt lahko naveden pogoj izpolni samostojno, v partnerski ponudbi ali s podizvajalcem ali z uporabo zmogljivosti drugih subjektov. Naveden pogoj se lahko izpolni kumulativno, z ostalimi partnerji/podizvajalci v ponudbi. V tem primeru mora gospodarski subjekt, na katerega se bodo sklicevala zahtevana dokazila, te storitve tudi izvajati, pri čemer lahko te storitve izvaja samo gospodarski subjekt, ki izpolnjuje pogoje iz navedene točke razpisne dokumentacije in je v ponudbi naveden kot izvajalec teh storitev za posameznega naročnika.

VPRAŠANJE:

V točki 3.2.3.2. strokovna kadrovska sposobnost, naročnik zahteva dokazila za varnostno osebje z minimalnim številom osebja, ki ga je potrebno zagotoviti. Ali pravilno razumemo, da mora vsak od partnerjev v skupini ponudnikov za dela, ki jih bo izvajal, zagotavljati ustrezno število varnostnega osebja, skupno pa morajo partnerji v skupni ponudbi zagotoviti število varnostnega osebja, ki ga zahteva naročnik (16 varnostnikov gasilcev, 10 varnostnikov, 10 varnostnikov nadzornikov, 10 varnostnikov-interventov, 8 varnostnih tehnikov, 12 poklicnih gasilcev, 1 vodjo gasilcev in 1 delovodjo varnostne gasilske skupine)?

Glede na to, da po novi zakonodaji vsak varnostnik s pridobitvijo NPK varnostnik ali z obnovitvenim izpitom za NPK, pridobi tudi znanja za izvajanje intervencije, sprašujemo ali zadošča, da za točko 4 varnostnik-intevencija, kot dokazilo priložimo le seznam varnostnikov za intervencijo?

ODGOVOR:

Gospodarski subjekt lahko navedene pogoje izpolni samostojno, v partnerski ponudbi ali s podizvajalcem ali z uporabo zmogljivosti drugih subjektov. Naveden pogoj se lahko izpolni kumulativno, z ostalimi partnerji/podizvajalci v ponudbi. V tem primeru mora gospodarski subjekt, na katerega se bodo sklicevala zahtevana dokazila, te storitve tudi izvajati, pri čemer lahko te storitve izvaja samo gospodarski subjekt, ki izpolnjuje pogoje iz navedene točke razpisne dokumentacije in je v ponudbi naveden kot izvajalec teh storitev za posameznega naročnika.

Naročnik spreminja razpisno dokumentacijo v točki 3.2.3.2. na način, da se v zvezi z dokazovanjem izpolnjevanja zahtev naročnika v točki 4. Varnostnik-intervencija, črta besedilo »s predložitvijo certifikata Zbornice RS za zasebno varovanje za 10 varnostnikov interventov, zaposlenih pri gospodarskem subjektu. (Priloga 5)«, ki se nadomesti s predložitvijo lastnega seznama varnostnikov za intervencijo zaposlenih pri gospodarskem subjektu, ki mora vsebovati seznam imen, številke službenih izkaznic navedenega varnostnega osebja z navedbo delodajalca navedenega varnostnega osebja. Ponudnik naveden seznam predloži v Prilogi 5. Gospodarski subjekt tako izkaže izpolnjevanje navedenih pogojev s predložitvijo ESPD obrazca (Priloga 3/1) in s predložitvijo lastnega seznama varnostnikov za intervencijo zaposlenih pri gospodarskem subjektu, ki mora vsebovati seznam imen, številke službenih izkaznic navedenega varnostnega osebja z navedbo delodajalca navedenega varnostnega osebja (Priloga 5).

Ponudniki morajo pri pripravi ponudbe upoštevati odgovore na vprašanja in spremembe razpisne dokumentacije z dne 18.10.2019, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila